福擎(德文:Fugging,IPA: [ˈfʊɡɪŋ],以前叫"Fucking",IPA: [ˈfʊkɪŋ]),系一个喺奥地利上奥地利邦,毗邻德国拜仁州嘅地区,附近系"萨尔斯堡"市嘅村庄.人口约一百几人.
呢条村系一个叫霍高(Focko)嘅巴伐利亚贵族喺6世纪开.条村最早嘅文献喺1070年,条村开嘅廿年后,勋爵成为"Adalpertus de Fucingin",后来个名嘅串法不断改,喺1070年叫"Vucchingen",喺1303年叫"Fuching"[1],喺1532年改叫"Fugkhing",18世纪改成"Fucking".
二次大战之后,由于村名"Fucking"同英文常用嘅粗口("fucking",即系"屌")串法直程一样而出名.虽然德文"Fucking"嘅F要写大草,读"福擎",发音唔似英文粗口嘅标准音,但系好多奥地利人都知英文呢个字系粗口.Fucking有四个带有村名嘅路牌,好多讲英文嘅游客会喺度停低影相.由于佢哋周时被当做纪念品偷走,因此喺2005年8月,路牌焊上去钢筋石屎,防止畀人偷走.
最终喺2020年11月17号,呢条村所属嘅他士多夫市(Tarsdorf)议会投票通过将条村由Fucking改名做Fugging,2021年1月1号开始用[2][3][4].
↑ ""Kundmachung Gemeinderatssitzung"". 原著喺2020年11月26号归档. 喺2021年1月4号揾到.
呢篇福擎系关于地理嘅楔位文章,重未完成嘅.麻烦你帮手补充佢嘅内容.